Koiranpökkösieni

Koiranpökkösieni (Mutinus caninus) on nuorena 1-2 senttiä leveä muna, josta työntyy huokoinen ja ontto jalka ja itiömalto, joka voi olla jopa 12 senttiä pitkä. Sienen itiömalto on oranssia ja sitä peittävä limainen itiömassa on oliivinvihreää. Sieni haisee hieman epämiellyttävälle eikä ole ruokasieni. Sieni kasvaa laholla puuaineksella. Se on Suomessa erittäin harvinainen, ainakin yksi löytö tunnetaan Jungfruskäristä vuodelta 1958, toinen Lemlandista 2014. Lähisukuinen puistopökkösieni on hieman useammin löydetty.

 Galleria 

 Lähteet 

Luokka:Pökkösienet